b'\n_START_ARTICLE_\nSonic Adventure 2\n_START_SECTION_\nPelaaminen\n_START_PARAGRAPH_\nSonic Adventure 2:ssa on kolme erilaista pelimuotoa. Sonicin ja Shadown kent\xc3\xa4t ovat vauhtipainotteisia tasoloikkia l\xc3\xa4pi ratojen._NEWLINE_Molemmilla hahmoilla on samat perushy\xc3\xb6kk\xc3\xa4ykset; hakeutuva hyppyhy\xc3\xb6kk\xc3\xa4ys, voltti ja Spin Dash. Molemmille hahmoille voi saada voimanlis\xc3\xa4yksin\xc3\xa4 my\xc3\xb6s "tulirannekkeen", jolla voi tuhota metallilaatikoita, Light Shoes  -keng\xc3\xa4t (jotka ovat Sonic Adventuressa Light Speed Shoes -keng\xc3\xa4t), joilla voi menn\xc3\xa4 sormusjonoja pitkin vaikka ilmassa tai Ancient Light -esineen, jolla saa tehty\xc3\xa4 moneen viholliseen osuvan iskun. Lis\xc3\xa4ksi Sonicille on ponnahdusranneke (engl. Bounce Bracelet), jolla h\xc3\xa4n voi pomppia kumipallon tavoin korkealle._NEWLINE_Uutena elementtin\xc3\xa4 peliss\xc3\xa4 esiteltiin my\xc3\xb6s grindaaminen, mit\xc3\xa4 tahansa raidetta muistuttavaa objektia pitkin liukuminen erikoiskengin._NEWLINE_Sonicin keng\xc3\xa4t ovat erikoisversio SOAP-shoesin Scorcher-kengist\xc3\xa4, jotka h\xc3\xa4nelle suunniteltiin t\xc3\xa4t\xc3\xa4 peli\xc3\xa4 varten. Shadown "leijuluistimet" soveltuvat my\xc3\xb6s grindaukseen._NEWLINE_Tailsin ja Robotnikin kent\xc3\xa4t koostuivat mecha -ammuskelusta ja tasoloikinnasta rataa pitkin. Pelimuoto on hiotumpi versio Sonic Adventure -pelin hahmon E-102 Gamman pelimuodosta. Molempien mechoissa on lasert\xc3\xa4ht\xc3\xa4in, jolla maalit lukitaan ja vapauttamalla ampumispainike hakeutuvat laserohjukset maalattuihin maaleihin. Molemmat mechat ampuvat my\xc3\xb6s projektiileja, jotka murskaavat laatikot ja tielleen osuvat viholliset, kuten my\xc3\xb6s eri "esinelaatikotkin". N\xc3\xa4ihin mechoihin saatavia voimanlis\xc3\xa4yksi\xc3\xa4 ovat muun muassa leijuntaboosterit, joilla hahmot voivat ylitt\xc3\xa4\xc3\xa4 pidempia kuiluja ja hidastaa putoamistaan. Lis\xc3\xa4ksi kanuunaan ja lasert\xc3\xa4ht\xc3\xa4imeen on saatavilla p\xc3\xa4ivitykset, jotka tuhoavat metallilaatikoita ja lis\xc3\xa4\xc3\xa4v\xc3\xa4t lasert\xc3\xa4ht\xc3\xa4imen kestoaikaa ja tuhovoimaa. Robotnikin mechaan on saatavilla lis\xc3\xa4panssarointia._NEWLINE_Knucklesin ja Rougen teht\xc3\xa4viss\xc3\xa4 tulee etsi\xc3\xa4 kolme Master Emeraldin kappaletta tai vaihtoehtoisesti muita esineit\xc3\xa4, kuten avaimia. Molemmat n\xc3\xa4ist\xc3\xa4 hahmoista osaavat liit\xc3\xa4\xc3\xa4 ja kiivet\xc3\xa4 seini\xc3\xa4 pitkin. Vihollisia voi tuhota joko hypp\xc3\xa4\xc3\xa4m\xc3\xa4ll\xc3\xa4 niiden p\xc3\xa4\xc3\xa4lle, ly\xc3\xb6m\xc3\xa4ll\xc3\xa4 tai potkimalla. Voimanlis\xc3\xa4yksin\xc3\xa4 hahmot saavat kaivuty\xc3\xb6kalut (Showel Claw/Pick Nails), jotta maan alla tai seiniss\xc3\xa4 olevat aarteet saadaan esiin. Lis\xc3\xa4ksi pelin kannalta oleellinen voimanlis\xc3\xa4ys on "Iron Fist/Iron Boots", joilla voidaan tuhota metallilaatikoita, jotta p\xc3\xa4\xc3\xa4st\xc3\xa4\xc3\xa4n etenem\xc3\xa4\xc3\xa4n. Lis\xc3\xa4ksi molemmille hahmoille on saatavilla laite, jolla pystyy n\xc3\xa4kem\xc3\xa4\xc3\xa4n muutoin n\xc3\xa4kym\xc3\xa4tt\xc3\xb6mi\xc3\xa4 kohteita. Knucklesille l\xc3\xb6ytyy my\xc3\xb6s hengityslaite, jolla h\xc3\xa4n voi hengitt\xc3\xa4\xc3\xa4 veden alla._NEWLINE_Kaksinpeliss\xc3\xa4 Sonicin ja Shadown ratoja juostaan kilpaa, ensin maaliin ehtinyt voittaa. Tailsin ja Robotnikin kaksinpeliss\xc3\xa4 tulee saada ammuskelemalla toiselta pelaajalta energia nollaan. Knucklesin ja Rougen kaksinpeliss\xc3\xa4 tulee l\xc3\xb6yt\xc3\xa4\xc3\xa4 2 kolmesta Master Emeraldin sirpaleesta voittaakseen. Kaikilla hahmoilla on erilaisia erikoishy\xc3\xb6kk\xc3\xa4yksi\xc3\xa4, joilla voi haitata kanssapelaajan pelaamista._NEWLINE_N\xc3\xa4iden lis\xc3\xa4ksi valittavana on miniajopeli Kart Race kaksinpelill\xc3\xa4, sek\xc3\xa4 juoksukilpailuiden tyylinen Chao Race, jossa voi olla korkeimmillaan kahdeksan Chaoa. Gamecube -versiossa Chaoja voi olla vain nelj\xc3\xa4, mutta lis\xc3\xa4n\xc3\xa4 on toinen peli, Chao Karate, jota voi pelata yksin tietokonetta vastaan tai kaksinpelin\xc3\xa4._NEWLINE_Sonic Adventuressa debytoineet Chao-olennot tekev\xc3\xa4t paluun t\xc3\xa4ss\xc3\xa4 peliss\xc3\xa4. T\xc3\xa4ll\xc3\xa4 kertaa pelaajalla on enemm\xc3\xa4n mahdollisuuksia vaikuttaa virtuaalikasvattiensa kehitykseen. Chao Worldiin p\xc3\xa4\xc3\xa4see kentt\xc3\xa4valikon kautta (Stage Select) tai kenttien v\xc3\xa4liss\xc3\xa4 ker\xc3\xa4\xc3\xa4m\xc3\xa4ll\xc3\xa4 Chao-avaimen kent\xc3\xa4st\xc3\xa4. Chao Wolrdiin saavuttaessa ensimm\xc3\xa4ist\xc3\xa4 kertaa siell\xc3\xa4 on vain Chao Garden. Kun ensimm\xc3\xa4inen chao kuoriutuu munastaan avautuu Chao Kindergarten, jonne chaon voi vied\xc3\xa4 p\xc3\xa4iv\xc3\xa4hoitoon oppimaan uusia temppuja (esimerkisi soittamaan soittimia, laulamaan tai piirt\xc3\xa4m\xc3\xa4\xc3\xa4n). Lis\xc3\xa4ksi k\xc3\xa4yt\xc3\xb6ss\xc3\xa4 on "rehtorin toimisto", josta saa vinkkej\xc3\xa4 chaojen kasvattamiseen ja chao-l\xc3\xa4\xc3\xa4k\xc3\xa4ri, jonne chaon voi vied\xc3\xa4 tarkastettavaksi tai hoidettavaksi sen sairastuessa._NEWLINE_Chaoja kasvatetaan edelleen ruokkimalla ja paijaamalla niit\xc3\xa4 ja antamalla niille pienel\xc3\xa4imi\xc3\xa4, joilla Robotnikin robotit toimivat ja _NEWLINE_chaos driveja, joilla G.U.N.in robotit toimivat. Edelleen v\xc3\xa4rit ilmoittavat mit\xc3\xa4 ominaisuutta chao omaksuu: juokseminen (vihre\xc3\xa4), uiminen (keltainen), lent\xc3\xa4minen (violetti) ja voima (punainen). Neutraalia (eli sinist\xc3\xa4) chaos drivea ei ole. Jotkin el\xc3\xa4imet antavat kaikkia ominaisuuksia ja osa vain kahta, heikent\xc3\xa4en muita kehittyvi\xc3\xa4 ominaisuuksia, chaos drivesta saa vain v\xc3\xa4rin ilmoittamaa ominaisuutta._NEWLINE_Lis\xc3\xa4ksi chaosta voi kehitt\xc3\xa4\xc3\xa4 hero- tai dark-tyyppisen chaon, joka avaa Hero- ja Dark-Gardenit (Chao Wordin aulaan ilmestyv\xc3\xa4t portaat). Chaon kehitys "hyvikseksi" tai "pahikseksi" riippuu siit\xc3\xa4, kuinka chaoa kohtelee ja kummilla hahmoilla sit\xc3\xa4 hoitaa._NEWLINE_Chaoille on tarjolla my\xc3\xb6s kilpailuja, joista voi voittaa palkintoja. Esimerkiksi puiden kasvattamiseen tarvitaan lapiota ja  kastelukannua (puunsiemenet ovat voitettavissa vain Chao Adventure 2-pelist\xc3\xa4, jota pelataan Dreamcastin muistikorteilla)._NEWLINE_Sonic Adventure 2 Battlessa Chao gardenit ovat liev\xc3\xa4sti erilaisia: VMU-portaalit ovat muutetut GBA-portaaleiksi, joilla chaon saa mukaansa Nintendo Game Boy Advanceen esimerkiksi Sonic Advance-peliin. Lis\xc3\xa4ksi Chao Black Market, josta voi ostaa tavaraa sormuksia vastaan, on lis\xc3\xa4tty Kinder Gartenin aulaan, samoin kuin "ennustaja", jonka luona chaon voi nimet\xc3\xa4. T\xc3\xa4ss\xc3\xa4 versiossa chaoilla voi taistella toisiaan vastaan my\xc3\xb6s Chao Karate-peliss\xc3\xa4. Nyt my\xc3\xb6s chaojen kehityksen seuraaminen on helpompaa niiden kehityksen n\xc3\xa4kyess\xc3\xa4 selke\xc3\xa4sti chaokohtaisesti.\n_START_SECTION_\nJuoni\n_START_PARAGRAPH_\nTri. Ivo "Eggman" Robotnik hy\xc3\xb6kk\xc3\xa4\xc3\xa4 Prison Islandille G.U.N.:n tukikohtaan etsim\xc3\xa4\xc3\xa4n h\xc3\xa4nen isois\xc3\xa4ns\xc3\xa4, professori Gerald Robotnikin huippusalaista asetta. Robotnikin onnistuu raivata tiens\xc3\xa4 holville, jossa t\xc3\xa4t\xc3\xa4 asetta s\xc3\xa4ilytet\xc3\xa4\xc3\xa4n ja h\xc3\xa4nen onnistuu hakkeroida holvin ovi auki. Saadakseen k\xc3\xa4siins\xc3\xa4 t\xc3\xa4m\xc3\xa4n aseen, Robotnik asettaa Kaaossmaragdin konsoliin ja n\xc3\xa4pyttelee salasanan ja alapuolella olevassa kuilussa majaileva kryostaasikapseli avautuu. Kapselin sis\xc3\xa4lt\xc3\xa4 her\xc3\xa4\xc3\xa4 olio, joka on armeijan "huippusalainen ase", Shadow the Hedgehog, joka on ollut syv\xc3\xa4j\xc3\xa4\xc3\xa4dytettyn\xc3\xa4 noin 50 vuotta. Vapautumisensa j\xc3\xa4lkeen Shadow tuhoaa vartiorobotin ja k\xc3\xa4skee Robotnikin tuoda lis\xc3\xa4\xc3\xa4 Kaaossmaragdeja ja tavata h\xc3\xa4net avaruusasema ARK:illa._NEWLINE_Ei kulu aikaakaan kunnes Shadow varastaa pankin holvista Kaaossmaragdin. Shadowta luullaan Sonic the Hedgehogiksi ja G.U.N. vangitsee Sonicin, joka kuitenkin pakenee G.U.N.in helikopterista, mutta h\xc3\xa4net saadaan kiinni pian. Sonic romuttaa G.U.N.:in mechan ja kohtaa Shadown. Sonic j\xc3\xa4\xc3\xa4 kiinni uudelleen ja h\xc3\xa4net kuljetetaan Prison Islandille vankilaan._NEWLINE_T\xc3\xa4ll\xc3\xa4 v\xc3\xa4lin Knuckles the Echidna kiistelee Rouge the Batin kanssa siit\xc3\xa4, kummalle Master Emerald-smaragdi kuuluu. Kinastelun tuoksinnassa Robotnik nappaa smaragdin ja aikoo vied\xc3\xa4 sen pois omiin tarkoituksiinsa, mutta Knuckles est\xc3\xa4\xc3\xa4 sen hajottamalla Master Emeraldin sirpaleiksi, jotka levi\xc3\xa4v\xc3\xa4t joka paikkaan. Robotnik poistuu ja Knuckles ja Rouge l\xc3\xa4htev\xc3\xa4t kumpikin etsim\xc3\xa4\xc3\xa4n smaragdin sirpaleita._NEWLINE_Shadow esittelee Robotnikille suunnitelmansa, tuhota Maailma ARK:in Eclipse Cannonilla, joka on ollut sammutettuna yli 50 vuotta ja he tarvitsevat kaaossmaragdeja saadakseen kanuunan taas k\xc3\xa4ytt\xc3\xb6kuntoon. Shadow tahtoo tuhota Maailman, koska G.U.N.:in sotilaat tappoivat Maria Robotnikin, joka oli Shadown ainoa yst\xc3\xa4v\xc3\xa4 ja Shadow tahtoo kostaa ihmisille ja auttaa n\xc3\xa4in Robotnikia Maailman tuhoamisessa. Rouge the Bat tarjoutuu etsim\xc3\xa4\xc3\xa4n Kaaossmaragdeja ja ly\xc3\xb6tt\xc3\xa4ytyy yhteen Shadown ja Robotnikin kanssa._NEWLINE_Shadow, Robotnik ja Rouge suunnittelevat varastavansa Prison Islandin Security Hall-kassakaapistossa sijaitsevat 3 Kaaossmaragdia lis\xc3\xa4\xc3\xa4. Robotnik harhauttaa G.U.N.in joukkoja Rougen varastaessa smaragdit._NEWLINE_Miles "Tails" Prower ei voi uskoa todeksi Sonicin ry\xc3\xb6st\xc3\xa4neen pankin ja lent\xc3\xa4\xc3\xa4 lentokonemechallaan pelastamaan t\xc3\xa4t\xc3\xa4 torm\xc3\xa4ten Amy Roseen, joka on Robotnikin panttivankina._NEWLINE_Tails tunkeutuu vankilaan mechallaan (Cyclone) ja Amy vapauttaa Sonicin vankilasta. Sonic pakenee sataman l\xc3\xa4pi mets\xc3\xa4\xc3\xa4n ja ottaa yhteen Shadown kanssa. Tasav\xc3\xa4kinen taistelu p\xc3\xa4\xc3\xa4ttyy, kun Robotnik kysyy radiopuhelimella miss\xc3\xa4 Shadow viipyy, koska he aikovat r\xc3\xa4j\xc3\xa4ytt\xc3\xa4\xc3\xa4 saaren. Shadow l\xc3\xa4htee noutamaan kassakaappiin lukkojen taakse j\xc3\xa4\xc3\xa4nytt\xc3\xa4 Rougea ja Sonic varoittamaan Tailsia ja Amya._NEWLINE_Seuraavaksi Robotnik asettaa lunnasvaatimukseksi koko mantereen, joka tulee antaa h\xc3\xa4nen hallintaansa, uhkausta tehostaakseen he laukaisevat Eclipse Cannonin. ARK on kiviseksi naamioitu tekokuu, joka aktivoituessaan paljastuu puolipalloa muistuttavaksi avaruusasemaksi. Eclipse Cannon laukaistaan ja puolet kuusta r\xc3\xa4j\xc3\xa4ht\xc3\xa4\xc3\xa4 t\xc3\xa4m\xc3\xa4n seurauksena._NEWLINE_Tailsilla on hallussaan yksi seitsem\xc3\xa4st\xc3\xa4 Kaaossmaragdista (Tails sai sen palkinnoksi Station Squaren pelastamisesta Sonic Adventure-pelin tapahtumien j\xc3\xa4lkeen). Koska hely ei reagoi lainkaan toisten smaragdien mahdolliseen l\xc3\xa4heisyyteen, arvelee h\xc3\xa4n Robotnikin vieneen loput smaragdit avaruuteen. T\xc3\xa4m\xc3\xa4n selvitt\xc3\xa4miseksi he yhytt\xc3\xa4v\xc3\xa4t Maan presidentin ja j\xc3\xa4ljitt\xc3\xa4v\xc3\xa4t mist\xc3\xa4 Robotnikin signaali tulee h\xc3\xa4nen ja presidentin keskustellessa videokonferenssissa presidentin istuessa limusiinissaan._NEWLINE_Sonic, Tails, Knuckles ja Amy suuntaavat aavikolle, kohti Robotnikin salaista tukikohtaa, Knucklesin t\xc3\xa4ytyy kuitenkin etsi\xc3\xa4 avaimet, jotta he p\xc3\xa4\xc3\xa4sev\xc3\xa4t sis\xc3\xa4\xc3\xa4n. Heid\xc3\xa4n onnistuu p\xc3\xa4\xc3\xa4st\xc3\xa4 sis\xc3\xa4\xc3\xa4n ja seuraa taistelu kummitusta ja j\xc3\xa4ttim\xc3\xa4ist\xc3\xa4 kivirobottia, Egg Golemia, vastaan. Lopulta he l\xc3\xb6yt\xc3\xa4v\xc3\xa4t avaruussukkulan k\xc3\xa4tkettyn\xc3\xa4 pyramidiin. He nousevat kyytiin ja suuntaavat kohti ARK:ia. Sukkula osuu avaruudessa kelluviin irtokiviin ja sen lastiruuman ovet aukeavat ja kyydiss\xc3\xa4 olleet Master Emeraldin sirpaleet levi\xc3\xa4v\xc3\xa4t avaruuteen. Knuckles poistuu kyydist\xc3\xa4 sekavissa olosuhteissa ja sukkula torm\xc3\xa4\xc3\xa4 ARK:iin._NEWLINE_Tails on aiemmin ehtinyt tehd\xc3\xa4 v\xc3\xa4\xc3\xa4renn\xc3\xb6ksen  Kaaossmaragdista, joka k\xc3\xa4ytt\xc3\xa4ytyy vastaavasti kuin aitokin. He aikovat antaa pahisten saada t\xc3\xa4m\xc3\xa4n v\xc3\xa4\xc3\xa4renn\xc3\xb6ksen haltuunsa, jotta Eclipse Cannon saataisiin pois k\xc3\xa4yt\xc3\xb6st\xc3\xa4._NEWLINE_Robotnik saa signaalin kahdesta smaragdista ja tajuaa toisen niist\xc3\xa4 olevan v\xc3\xa4\xc3\xa4renn\xc3\xb6s._NEWLINE_Sonicin onnistuu melkein sijoittaa v\xc3\xa4\xc3\xa4renn\xc3\xb6s muiden smaragdien joukkoon kun Robotnik vaatii h\xc3\xa4nt\xc3\xa4 saapumaan ARK:in keskus komentohuoneeseen, tai Amyn k\xc3\xa4y kalpaten. Sonic saapuu paikalle, mutta astuu suoraan Robotnikin ansaan j\xc3\xa4\xc3\xa4den kapselin sis\xc3\xa4\xc3\xa4n. Samalla Tails paljastaa vahingossa smaragdin olevan v\xc3\xa4\xc3\xa4renn\xc3\xb6s. Sonic kapseleineen putoaa lattian l\xc3\xa4pi avaruuteen ja pian seuraa r\xc3\xa4j\xc3\xa4hdys._NEWLINE_Knuckles ottaa yhteen Rougen kanssa, tasainen kamppailu p\xc3\xa4\xc3\xa4ttyy sanaharkkaan ja Rouge on pudota laava-altaaseen. Knucklesin onnistuu pelastaa Rouge putoamasta ja vastenmielisesti Rouge luopuu ker\xc3\xa4\xc3\xa4mist\xc3\xa4\xc3\xa4n Master Emeraldin sirpaleista. Knuckles eheytt\xc3\xa4\xc3\xa4 Master Emeraldin ja he suuntaavat erilleen._NEWLINE_Robotnik havaitsee jonkun suuntaavan kohti Eclipse Cannon-kanuunan k\xc3\xa4rke\xc3\xa4 ja k\xc3\xa4skee Shadown tutkia tilanteen._NEWLINE_Sonicin onnistuu lopulta vied\xc3\xa4 smaragdiv\xc3\xa4\xc3\xa4renn\xc3\xb6s Eclipse Cannonin k\xc3\xa4rkeen Shadown estelyst\xc3\xa4 huolimatta. Samalla k\xc3\xa4ynnistyy Geraldin luoma kosto-toimenpide._NEWLINE_Viimeisess\xc3\xa4 tarinassa sankarit ja pahikset (paitsi Shadow) ly\xc3\xb6tt\xc3\xa4ytyv\xc3\xa4t yhteen est\xc3\xa4\xc3\xa4kseen ARK:ia putoamasta Maahan. Kanuunan ydin on muuttunut eritt\xc3\xa4in r\xc3\xa4j\xc3\xa4hdysalttiksi, ja osuessaan Maahan se tuhoaisi koko planeetan, eik\xc3\xa4 Robotnikille j\xc3\xa4isi j\xc3\xa4ljelle mit\xc3\xa4\xc3\xa4n hallittavaa. Yhdess\xc3\xa4 heid\xc3\xa4n onnistuu p\xc3\xa4\xc3\xa4st\xc3\xa4 l\xc3\xa4pi kaikista suojista. Amy yhytt\xc3\xa4\xc3\xa4 Shadown mietiskelem\xc3\xa4st\xc3\xa4. H\xc3\xa4n tivaa miksi Shadow ei auta muita. Lopulta shadow muistaa Marian alkuper\xc3\xa4isen toiveen, eik\xc3\xa4 vain p\xc3\xa4tki\xc3\xa4 h\xc3\xa4nen viestist\xc3\xa4\xc3\xa4n ja p\xc3\xa4\xc3\xa4tt\xc3\xa4\xc3\xa4 auttaa muita._NEWLINE_Sonic ja Knuckles p\xc3\xa4\xc3\xa4sev\xc3\xa4t huoneeseen, joka muistuttaa j\xc3\xa4ttim\xc3\xa4ist\xc3\xa4 Kaaossmaragdien pyh\xc3\xa4tt\xc3\xb6\xc3\xa4. Edetess\xc3\xa4\xc3\xa4n keskelle huonetta, ilmestyy alkuper\xc3\xa4inen projekti Shadown prototyyppi, Biolizard tyhj\xc3\xa4st\xc3\xa4. Shadow itse tekee selv\xc3\xa4\xc3\xa4 prototyypist\xc3\xa4 Sonicin ja Knucklesin ker\xc3\xa4tess\xc3\xa4 Kaaossmaragdit. T\xc3\xa4m\xc3\xa4n tehty\xc3\xa4\xc3\xa4n Knuckles pys\xc3\xa4ytt\xc3\xa4\xc3\xa4 Kaaossmaragdit Master Emeraldin avulla ja pahoin loukkaantunut Biolizard k\xc3\xa4ytt\xc3\xa4\xc3\xa4 Chaos Controllia ja katoaa ilmettyen Eclipse Cannonin k\xc3\xa4rkeen. Biolizard pit\xc3\xa4\xc3\xa4 ARK:in kurssissa kohti Maata._NEWLINE_Sonic ja Shadow muuntautuvat Super-muotoihinsa taistellakseen Biolizardia vastaan avaruudessa._NEWLINE_Biolizardin p\xc3\xa4ihitetty\xc3\xa4\xc3\xa4n he siirt\xc3\xa4v\xc3\xa4t putoavan ARK:in takaisin kiertoradalleen k\xc3\xa4ytt\xc3\xa4en Chaos Controllia. T\xc3\xa4m\xc3\xa4n j\xc3\xa4lkeen Shadow putoaa kohti maata ja katoaa vaaleanpunaiseen v\xc3\xa4l\xc3\xa4hdykseen.'